>Hvis deres plan er at få flere i studiejob skal de altså fjerne eller sænke det krav. Det vil gøre det så meget bedre  Jeg har også læst på ingeniørstudiet. På vores introduktionsdag blev vi først forklaret at "1ECTS = X timers læsning, man skal have Y ECTS pr semester". Det blev direkte efterfulgt af "... Men I skal være elektronikingeniører, og det kræver at i ved rigtig mange ting, så I kan glemme alt om "kun" at læse det normerede antal timer". Fair nok, for det *er* svært og der *er* meget materiale, vi skulle igennem. Jeg lagde 60-70 timers arbejdsuger i de fleste semestre, nogle gange hele semestre og har en enkelt gang arbejdet fuld tid igennem min sommerferie for at gå til en reeksamen.  Jeg klager ikke, men må erkende at det på absolut ingen måde kunne lade sig gøre at arbejde ved siden af.